Salāti (ģints)
Salāti (latīņu: Lactuca) ir kurvjziežu dzimtas augu ģints. Ģintī ir klasificētas vairāk nekā 50 sugas, kuras ir sastopamas visā pasaulē, bet visvairāk — mērenajā joslā Eirāzijā. Šai ģintij pieder plaši zināmie un audzētie dārza salāti (Lactuca sativa). Salātu ģints sugas ir ļoti daudzveidīgas — salāti ir viengadīgi, divgadīgi, daudzgadīgi lakstaugi vai krūmi. Ziedkopas ir dzelteni, zili vai balti kurvīši.